Úradný vestník L 162 , 13/06/1989 S. 0018 - 0020

Fínske špeciálne vydanie: Kapitola 3 Zväzok 29 S. 0148

Švédske špeciálne vydanie: Kapitola 3 Zväzok 29 S. 0148



Nariadenie Komisie (EHS) č. 1644/89 z 12. júna 1989, ktoré mení a dopĺňa nariadenie (EHS) 411/88 o metóde a úrokovej sadzbe, ktoré sa majú používať na výpočet nákladov financovania intervenčných opatrení vo forme nákupu, skladovania a odbytu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 1883/78 z 2. augusta 1978 ustanovujúce všeobecné pravidlá na financovanie intervencií Európskym poľnohospodárskym usmerňovacím a záručným fondom (EPUZF), Záručnou sekciou [1], naposledy zmenené a doplnené nariadením (EHS) č. 787/89 [2], najmä na jeho článok 5, keďže článok 5 nariadenia (EHS) 1883/78 ustanovuje, že úrokové náklady financované Záručnou sekciou EPUZF na prostriedky pochádzajúce z členských štátov na nákup intervenčných výrobkov sa vypočítajú metódou a na základe úrokovej sadzby, ktoré sú pre spoločenstvo jednotné. Okrem toho musí byť úroková sadzba reprezentatívna pre skutočne platené úrokové sadzby; keďže nariadenie Komisie (EHS) 411/88 [3], naposledy zmenené a doplnené nariadením (EHS) 439/89 [4], ustanovuje metódu a úrokovú sadzbu, ktoré sa použijú na výpočet uvedených finančných nákladov; keďže úrokové sadzby na krátkodobé a dlhodobé financovanie sa v členských štátoch značne líšia; keďže vyvažovanie týchto doteraz používaných úrokových sadzieb nevykázalo uspokojivé výsledky; keďže úrokové sadzby zistené v minulých rokoch, pokiaľ ide o ECU, stále viac odrážajú váženie úrokových sadzieb mien, ktoré tvorí ECU, a že úrokové sadzby, pokiaľ ide o ECU, môžu preto byť považované za reprezentatívne; keďže s ohľadom na lehoty financovania kapitálu investovaného do intervenčných zásob by jednotná úroková sadzba mala odrážať trojmesačné a ročné úrokové sadzby; keďže článok 4 nariadenia (EHS) 411/88 by mal stanoviť zvláštne pravidlá, ktoré budú platiť pre členský štát, v ktorom sú úrokové náklady nižšie než úrokové náklady vyplývajúce z používania jednotných úrokových sadzieb; keďže Výbor EPUZF nedoručil stanovisko v lehote stanovenej predsedom, PRIJALA TOTO NARIADENIE: Článok 1 Nariadenie (EHS) 411/88 sa týmto mení a dopĺňa takto: 1. Článok 3 sa nahrádza týmto: "Článok 3 Úroková sadzba uvedená v článku 5 nariadenia (EHS) 1883/78 zodpovedá úrokovým sadzbám zisteným Štatistickým úradom Európskych spoločenstiev, pokiaľ ide o ECU, na eurotrhoch trojmesačným, popr. ročným úrokovým sadzbám a s vážením 1/3 a 2/3. Úroková sadzba bude pevne stanovená pred začiatkom každého účtovného obdobia Záručnej sekcie EPUZF na základe sadzieb zistených v priebehu šiestich mesiacov pred jej stanovením." 2. V článku 4 sa týmto vkladá odsek 1a: "1a. Úrokové náklady nesené členským štátom sa oznamujú Komisiou najneskôr do 20 dní pred koncom finančného roka. Vzťahujú sa na obdobie šiestich mesiacov predchádzejúcich takému oznámeniu. Ak nedôjde k oznámeniu, určia sa úrokové náklady, ktoré majú byť používané, na základe referenčných úrokových sadzieb stanovených v prílohe." 3. Pridá sa príloha k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. júna 1989 Za Komisiu Ray Mac Sharry člen Komisie [1] Ú. v. ES L 216, 5.8.1978, s. 1. [2] Ú. v. ES L 85, 30.3.1989, s. 1. [3] Ú. v. ES L 40, 13.2.1988, s. 25. [4] Ú. v. ES L 51, 23.2.1989, s. 7. -------------------------------------------------- PRÍLOHA " „PRÍLOHA Referenčné úrokové sadzby podľa článku 4 ods. 1a [1] 1. Belgicko: Brusel – ponuka medzibankovej úrokovej sadzby na tri mesiace 2. Dánsko: Výnosy dlhopisov štátnej pokladne za dvanásť mesiacov 3. Nemecko: Frankfurt – ponuka medzibankovej úrokovej sadzby na tri mesiace 4. Grécko: Výnosy dlhopisov štátnej pokladne za tri mesiace 5. Francúzsko: Paríž – ponuka medzibankovej úrokovej sadzby na tri mesiace 6. Španielsko Madrid – ponuka medzibankovej úrokovej sadzby na tri mesiace 7. Írsko: Dublin – ponuka medzibankovej úrokovej sadzby na tri mesiace 8. Taliansko: Výnosy dlhopisov štátnej pokladne za tri mesiace 9. Luxembursko: Medzibanková sazba na tri mesiace 10. Holandsko: Amsterdam – ponuka medzibankovej úrokovej sadzby na tri mesiace 11. Portugalsko: Lisabon – ponuka medzibankovej úrokovej sadzby na tri mesiace 12. Spojené kráľovstvo: Londýn – ponuka medzibankovej úrokovej sadzby na tri mesiace Poznámka: Tieto sazby sa zvyšujú o jeden percentuálny bod v zhode s bankovou maržou.“ " [1] Čisté úrokové sadzby, t. j. úrokové sadzby po odrátaní možných príspevkov daňovej povahy (zrážková daň, atď.). --------------------------------------------------